Bréfritari: Marteinn Jónsson, bóndi,gullsmiður
Staður: Vesturheimi, 
Dagsetning: 1899-01-22

Kéldhólum Hnusa P.O. Jan:22 1899
Kæri Tengdabróðir! Oskir allrabeztu!
Loksins fer jeg að þakka þjer bréf af 27 Júlí síðastliðið sumar sem jeg meðtók 24 August. Við Guðr: vorum þá búinn dálítið að frjetta í gegnum Lögberg um sorgarástandið hjá þjer og þínum, svo við urðum þá feiginn í bráð að fá bréf og greinilegar frjettir af ykkur í þínu húsi. jeg seigi þjer satt Gísli minn góði, hugir okkar hafa síðan trúlega náð heim til þín og þinna. - Guð huggi þá sem hrigðin slær.-
Í fyrra vetur skrifaði jeg þjer um þetta leiti, og svo þar á undan rjett fyrir Jólin, sem þú seigir í bréfi þínu að ekki hafi komið til skila. það og margt fleira er alltaf að sannfæra mig betur og betur að Islenska póststjórnin ef ílla með Ameríku brefin okkar svo það fer ekki að verða til neins að skrifa
það eina sem jeg fæ fljótt og vel að heiman er það sem fer beina leið af Seiðisfirði til Englands.-
Þetta liðna ár hefir verið líkt og hin þar á undan að við höfum lifað þægilegu og rólegu lífi, tvö á kotinu, ellilasleiki er nú samt af og til að gjöra vart við sig, enn ekki höfum við samt enn þá þurft að fá okkur mannhjálp eina dagstund, nema dálitla hjálp í slætti keypti jeg mjer í sumar. Vetrartíðin í fyrra vetur var heldur góð og endaði með auðri jörð viku fyrir sumar, vorið var þurt og kalt framm í Juni lok, fyrir það fjekk jeg 3 kyrfóðrum minna í sumar af heyi úr garðinum mínum heldur enn hitt sumarið, nefnilega ekki nema 7 í sumar þar af heyjuðum við G. 6 og af þeim seldi jeg 2 því jeg þarf ekki nema 4 sjálfu. gripa eignin er nú í vetur 2 kyr 16 kindur, Jeg lógaði 1 kúnni í haust, enn fjölgaði aptur kindum. kyrin gjörði í 475
P
kjöt á 4 cent pundið, húðin 80
P
á 5 3/4 cent pundið
heyskapar tíðin mátti heita góð í sumar þó dálítið væri votviðrasamt í Júlí og August eptir það var bezta tíð þar til 20 November að komu grimm frost og snjóar sem hjelst framm í byrjun Des: svo góð tíð þar til milli Jóla og Nýárs að aptur gekk í frost og dálitla snjóa sem hjelst til 10 Jan. Kartöflu uppskjeran í haust 110 bussel. Um mánaðamót Aug: Sept: voru hjer á ferðinni sjera Jón Bjarnas:, hann var hjer nótt, og þingmaðurinn okkar Sigtriggur gjekk hjer um garðinn minn og setti svo álit sitt í 46
nr
Lögbergs, sem þú gétur lesið þar, jeg seigi það allt satt sem hann seigir, og meir að seigja mig langar að bæta við digðir Smárans, hann seigir bara að hann eyði þislinum, enn smári minn eykur töluverdt af not minna fáu skjepna, jeg sje það á því þar sem hann er ekki, sem reindar er óvíða, til dæmis ær eru hjer alment ekki nema einlembdar enn hjá mjer tvílembdar, hver tvílembingur gjörir 30 til 40
P
kjöt að haustinu til
næstliðið vor fjekk jeg til jafnaðar 8
P
ull af kindinni. Kaupmaðr gaf mjer í sumar 9 1/2 Cent fyrir pundið, óþveigið. (hjer er ekki siður að þvo) 8 kindur þurfa kýrfóður af heyi hjá mjer og töluvert af kartöflum, mikið betra þykir mjer að hafa átta kindur enn eina kú þó hún géfi mjer í kaupstað 30
P
af smjöri um árið, - ullin hjá mjer er mikið betri enn ull heima, sokkar og vetlingar eru orðin mikil verzlunarvara út frá nyja Isl: prjónavjelar eru líka óðum að fjölga. - Ef svo skildi ólíklega til bera að þessar línur kæmust til þín, þá ætla jeg að treysta þjer til og lofa fólkinu okkar á Keldhólum að vita af okkur hjerna og þar með fylgja óskir allra beztu um blessan Drottins frá M. G.
Jeg ætla að vona og byðja að þú lifir til að senda mjer línu í sumar beina leið frá þjer til Englands, og þá verð jeg að reyna til að lifa og taka á móti. Maske B. mágur vildi leggja í fjelagið með þjer.-
Guð blessi gamla landið. Guð blessi líka þig,
konu
og börnin þess byðja af hjarta meðan tóra
Marteinn og Guðrún